Kagiyatan paméran seni rupa ing Yogyakarta racaké wujud paméran tunggal, golongan, utawa gabungan. Paméran-paméran iki mamèraké manéka seni, nyrambahi seni lukis, seni patung, seni kriya, seni fotografi, seni instalasi, seni grafis, seni serat, seni vidhiyo. Akèh-akèhé paméran iku diprakarsani para parupané dhéwé. Ing Yogyakarta uga kerep ginelar paméran karya-karya seniman mancanagara lan karya-karya tembayatan seniman Yogyakarta lan mancanagara.